
Naslov: Pripravljajo prvi festival modre frankinje
Napoved za voditelja:

V nedeljo 4. septembra bodo na sevniškem gradu pripravili prvi festival modre frankinje. Zanj so se organizatorji odločili, ker se jim zdi, da je ta zelo kvalitetna vinska sorta pri nas premalo cenjena in prepoznana, čeprav jo pridelujejo tako v štajerskem kot posavskem vinorodnem področju. Gre za prvi takšen festival, ki pa se je seveda začel z ocenjevanjem vin, ki so ga opravili včeraj.
T- Iz Krakovega GORAN ROVAN /

X- Snemalec in montažer Tomi Naglič /

Organizatorji prvega festivala modre frankinje so lahko zelo zadovoljni, saj so prejeli kar 85 vzorcev iz vseh predelov Slovenije, kjer jo pridelujejo.
T- ZDRAVKO MASTNAK /
X- predsednik ocenjevalne komisije /
"Od Lendave do Bele Krajine, od malih pridelovalcev, društev, do velikih igračev, se pravi vseh velikih vinskih hiš na tem področju. Praktično vsa vzhodna Slovenija."
Ocenjevanje so zaupali ženskam, kar je tudi svojevrstna posebnost.
T- KATARINA MERLIN /
X- vodja enološkega laboratorija v Novem mestu /

"Zame je modra frankinja zagotovo dama med vini. Danes na tem ocenjevanju se je pokazalo, da daje odlične rezultate in da je to v bistvu še ena velka rezerva."
T- dr. TATJANA KOŠMERL /
X- profesorica na Biotehnični fakulteti v Ljubljani /

"V Sloveniji vsekakor izziv, zato ker, če pogledam samo ocenjevanja, ki smo jih dones recimo, vzorci, ki smo jih na tem ocenjevanju dones ocenil, smo imeli izredno veliko paleto dejansko vzorcev iz cele Slovenije."

Ocenjevali so v treh kategorijah, najboljša modro frankinjo pa so po mnenju ocenjevalk pridelali v vinski kleti Dveri Pax. Sicer pa bodo obiskovalci festivala modre frankinje lahko v nedeljo na sevniškem gradu poslušali zanimiva predavanja, se preizkusili v kulinaričnih delavnicah, si ogledali razstavo vin in jih skupaj z drugimi kulinaričnimi dobrotami tudi poizkusili.
